ร้านบ้านริมน้ำอยู่ค่อนข้างลึกลับหน่อย ต้องเดินเข้ามาติดท่าน้ำตลาดพลูค่ะ บรรยากาศบ้านๆ ริมน้ำ มีเพลงไทยแนวยุค 90-00 เปิดชิลล์ๆ ดีค่ะ เราสั่งเมนูแนะนำเลย มีแหนมซี่โครงทอด มาพร้อมหอมแดง ถั่ว พริกขี้หนูที่เด็ดมาก ทานเพลินค่ะ ปลาเก๋าผัดพริกไทยดำก็เผ็ดร้อน เข้มข้นดีค่ะ ปีกไก่ทอดน้ำปลาก็ดี  นอกจากนี้มีต้มโคล้งกระดูกอ่อนก็อร่อยใช้ได้ค่ะ  มีไข่เจียวกุ้งกะหรี่ที่เฉยๆ นะ
รสชาติอาหารเข้มข้น บริการดีค่ะ ราคาไม่แรงมาก แต่กับแต่ละจานก็ขนาดไม่ใหญ่ ใครที่อยากนั่งริมน้ำชิลล์ๆ ไม่คิดมาก แนะนำเลยค่ะ 